

**ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ**

**& ΜΗΧΑΝΙΚΩΝ ΥΠΟΛΟΓΙΣΤΩΝ**

**ΤΕΧΝΟΛΟΓΙΑ\_ΛΟΓΙΣΜΙΚΟΥ**

**ΠΑΡΑΔΟΤΕΟ 3**

**ΣΧΕΔΙΑΣΗ**

**ΛΟΓΙΣΜΙΚΟ ΠΡΟΒΛΕΨΗΣ ΚΑΙ ΕΚΤΙΜΗΣΗΣ ΜΕΤΟΧΩΝ**

**ΜΟΡΤΟΠΟΥΛΟΣ ΝΙΚΟΛΑΟΣ 1675**

**ΦΙΛΕΛΗΣ ΔΗΜΗΤΡΙΟΣ 1570**

**ΚΑΡΑΤΣΙΩΛΗΣ ΚΩΝΣΤΑΝΤΙΝΟΣ 1969**

**ΠΑΡΑΣΧΑΚΗΣ ΧΡΗΣΤΟΣ ΧΡΥΣΟΒΑΛΑΝΤΗΣ 2010**

**ΤΣΟΤΣΙΟΣ ΦΙΛΙΠΠΟΣ 1751**

**ΜΠΙΣΜΠΑΣ ΔΗΜΗΤΡΙΟΣ 2037**

**ΚΑΘΗΓΗΤΗΣ**

**ΜΠΙΜΠΗ ΣΤΑΜΑΤΙΑ**

**ΛΟΓΙΣΜΙΚΟ ΠΡΟΒΛΕΨΗΣ ΚΑΙ ΕΚΤΙΜΗΣΗΣ ΜΕΤΟΧΩΝ**

Στην παρούσα εργασία πρόκειται να κατασκευαστεί ένα λογισμικό “Λογισμικό ανάλυσης και πρόβλεψης μετοχών ” το οποίο θα έχει συμβουλευτικό χαρακτήρα ως προς τον χρήστη. Στόχος του λογισμικού είναι να βοηθάει τους επενδυτές, αναλυτές και γενικότερα τους χρήστες να λαμβάνουν τεκμηριωμένες επενδυτικές αποφάσεις, βασισμένες σε τεχνικές μηχανικής μάθησης. Το σύστημα θα προσφέρει λειτουργίες όπως: εισαγωγή και ανάλυση δεδομένων μετοχών, πρόβλεψη μελλοντικών τιμών, δημιουργία επενδυτικών στρατηγικών, εμφάνιση διαγραμμάτων και dashboards και παροχή ειδοποιήσεων σε περίπτωση σημαντικών μεταβολών της αγοράς. Οι βασικές του λειτουργίες θα παρουσιαστούν στην συνέχεια.

Οι προγραμματιστές και δημιουργοί του λογισμικού έχουν ως κύριο στόχο να αναπτύξουν ένα αυτόνομο, αξιόπιστο και επεκτάσιμο σύστημα, το οποίο θα μπορεί να: αξιοποιεί σύγχρονες τεχνικές μηχανικής μάθησης, να παρέχει στον χρήστη προτάσεις, διαδραστικότητα μέσα από ένα γραφικό περιβάλλον (GUI). Επιπλέον, στόχος είναι η μείωση της αβεβαιότητας στις χρηματιστηριακές αποφάσεις και η ταχύτερη ανάλυση.


Κάθε χρήστης του λογισμικού μπορεί να δημιουργήσει ένα λογαριασμό εισάγοντας προσωπικά στοιχεία όπως όνομα, email και κωδικό πρόσβασης. Με την ολοκλήρωση της εγγραφής, ο χρήστης έχει πρόσβαση στον προσωπικό του πίνακα ελέγχου, όπου μπορεί να: ανεβάζει αρχεία δεδομένων ή να συνδέεται με APIs, εκτελεί αναλύσεις και να βλέπει γραφήματα, αποθηκεύει αποτελέσματα, ρυθμίζει ειδοποιήσεις και προτιμήσεις.

Η διαχείρηση του λογισμικού πραγματοποιείται αποκλειστικά από διαχειριστές συστήματος, οι οποίοι έχουν δικαιώματα εποπτείας και ελέγχου όλων των βασικών λειτουργιών. Οι διαχειριστές μπορούν: να διαχειρίζονται τους λογαριασμούς χρηστών (δημιουργία, διαγραφή, επαναφορά), να παρακολουθούν την απόδοση των μοντέλων μηχανικής μάθησης, να κάνουν backup/restore της βάσης δεδομένων και να διαχειρίζονται τη σύνδεση με APIs ή τρίτες υπηρεσίες. Η αρχιτεκτονική του συστήματος βασίζεται σε modular σχεδίαση, επιτρέποντας ευκολότερη συντήρηση, αναβάθμιση και προσθήκη νέων λειτουργιών στο μέλλον.

|  |
| --- |
| **Βασική ροή:**   1. Το σύστημα εμφανίζει λίστα με τις διαθέσιμες αναλύσεις (π.χ. δείκτες, μετοχές, χρονικές περιόδους). 2. Ο χρήστης επιλέγει μια ανάλυση για επεξεργασία.   [Εναλλακτική Ροή Α: Δημιουργία νέας ανάλυσης]   1. Το σύστημα εμφανίζει τα εισαγμένα δεδομένα και τις παραμέτρους πρόβλεψης (αλγόριθμοι, ιστορικό, προφίλ χρήστη). 2. Ο χρήστης επιλέγει ένα σύνολο δεδομένων.   [Εναλλακτική Ροή Β: Εισαγωγή νέου dataset]  [Εναλλακτική Ροή Γ: Διαγραφή dataset]   1. Ο χρήστης ορίζει μεταβλητές ανάλυσης (χρονικό εύρος, δείκτης) και πατάει το κουμπί «Ανάλυση». 2. Το σύστημα εκτελεί την ανάλυση και εμφανίζει τα πρώτα αποτελέσματα (π.χ. προβλέψεις τιμών, στατιστικά). 3. Τα βήματα 4 έως 6 επαναλαμβάνονται μέχρι ο χρήστης να πατήσει το κουμπί «Ολοκλήρωση». 4. Το σύστημα αποθηκεύει την ανάλυση και δημιουργεί αναφορά. |
| **Εναλλακτικές ροές:**  Εναλλακτική Ροή Α: Δημιουργία νέας ανάλυσης  Α.1 Ο χρήστης πατάει το κουμπί «Νέα Ανάλυση»  Α.2 Το σύστημα δημιουργεί νέο template ανάλυσης.  Α.3 Ο χρήστης εισάγει όνομα ανάλυσης και τίτλο/σκοπό (π.χ. "Ανάλυση NASDAQ ).  Ο έλεγχος επιστρέφει στο βήμα 2.  Εναλλακτική Ροή Β: Εισαγωγή νέου dataset  Β.1 Ο χρήστης πατάει «Νέα Εισαγωγή».  Β.2 Το σύστημα ζητά αρχείο ή API.  Β.3 Ο χρήστης εισάγει αρχείο CSV.  Ο έλεγχος επιστρέφει στο βήμα 4.  Εναλλακτική Ροή Γ: Διαγραφή dataset  Γ.1 Ο χρήστης πατάει το κουμπί «Διαγραφή Dataset».  Γ.2 Το dataset αφαιρείται από την ανάλυση και εμφανίζεται σχετικό μήνυμα επιβεβαίωσης.  Ο έλεγχος επιστρέφει στο βήμα 4. |

Στη συνέχεια παραθέτουμε τo διάγραμμα κλάσεων (class diagram).

Διάγραμμα κλάσεων:




Παρακάτω ακολουθεί μια αναλυτική επεξηγήση των σχέσεων όπου επιλέχθηκαν να υπάρχουν στο διάγραμμα κλάσεων.

|  |  |  |
| --- | --- | --- |
| Κλάσεις | Σχέση | Επεξήγηση |
| User ➝ Dataset | Aggregation (1 → \*) | Ένας χρήστης μπορεί να ανεβάσει και να διαχειρίζεται πολλά datasets, αλλά τα datasets δεν "είναι του χρήστη". Ο χρήστης είναι ο κάτοχος των datasets, αλλά η διαγραφή του χρήστη δεν σημαίνει υποχρεωτικά, πως θα διαγραφούν και τα δεδομένα. |
| User ➝ Analysis | Aggregation (1 → \*) | Κάθε χρήστης μπορεί να δημιουργήσει και να εκτελέσει πολλαπλές αναλύσεις. Οι αναλύσεις αποτελούν ενέργειες του χρήστη και συνδέονται με αυτόν, αλλά μπορούν να υπάρχουν ανεξάρτητα από το αντικείμενο User (π.χ. σε αρχείο, log, export). |
| Dataset ➝ Analysis | Association (1 → \*) | Ένα dataset μπορεί να χρησιμοποιηθεί ως βάση για πολλές διαφορετικές αναλύσεις. Διατηρείται η ανεξαρτησία μεταξύ των αντικειμένων, αλλά υπάρχει σαφής συσχέτιση. |
| Analysis ➝ MLModel | Dependency (\* → 1) | Η ανάλυση χρησιμοποιεί ένα μοντέλο μηχανικής μάθησης για να εκτελέσει πρόβλεψη. Το ML μοντέλο μπορεί να είναι προκαθορισμένο. Δεν είναι συστατικό της ανάλυσης αλλά εξωτερικός μηχανισμός. |
| Analysis ➝ Strategy | Composition (1 → 1) | Κάθε ανάλυση παράγει μία στρατηγική, η οποία εξαρτάται πλήρως από τα αποτελέσματα της ανάλυσης.  Αν διαγραφεί η ανάλυση, δεν έχει νόημα η ύπαρξη της στρατηγικής που αφορά αυτή την ανάλυση. Υπάρχει ισχυρή εξάρτηση. |
| Analysis ➝ Report | Composition (1 → 1) | Η αναφορά δημιουργείται από τα αποτελέσματα της ανάλυσης και περιλαμβάνει προβλέψεις, στατιστικά κ.λπ. Αν δεν υπάρχει ανάλυση, η αναφορά είναι άχρηστη. Υπάρχει ισχυρή εξάρτηση. |
| Admin ➝ User, Dataset, Analysis | Association (1 → \*) | Ο Admin μπορεί να καλέσει μια συνάρτηση όπως π.χ τη resetUser(), αλλά δεν εμπεριέχει τον χρήστη. Ο χρήστης μπορεί να υπάρχει και χωρίς τον admin. Ο admin μπορεί να εκτελεί ενέργειες πάνω στις οντότητες (Dataset και Analysis), όταν χρειάζεται, χωρίς να διατηρεί ισχυρή εξάρτηση. |

Ακολουθούν τα διαγράμματα ακολουθίας για τις 2 βασικότερες περιπτώσεις χρήσης του συστήματος. Αυτές αφορούν την εκτέλεση ανάλυσης και πρόβλεψη μετοχών (Βασική Ροή και ολοκλήρωση ανάλυσης ) και την εισαγωγή νέου Dataset (απαραίτητη προυπόθεση για να τρέξει η ανάλυση) (Εναλλακτική ροή Β και εισαγωγή dataset).

1η Περίπτωση:


Διάγραμμα περίπτωσης χρήσης (Βασική Ροή και ολοκλήρωση ανάλυσης ).

Επεξήγηση:

Αρχικά, ο χρήστης (Trader) κάνει login και επιλέγει εάν θέλει να ασχοληθεί με μια ήδη υπάρχουσα ανάλυση ή να δημιουργήσει νέα. Επιλέγει ένα dataset που έχει προηγουμένως φορτωθεί (αλλιώς η uploadDataset() θα ήταν στο GUI όπως παρακάτω, δηλαδή εδώ θεωρείται πως το GUI δεν ζητάει εισαγωγή dataset καθώς αυτό έχει γίνει παλαιότερα). Έπειτα, ξεκινάει η ανάλυση, εκτελείται η πρόβλεψη και δημιουργούνται αποτελέσματα. Τέλος, παράγονται ένα report και μια στρατηγική τα οποία ο χρήστης βλέπει μέσω του GUI.

2η Περίπτωση:

Διάγραμμα περίπτωσης χρήσης (Εναλλακτική ροή Β και εισαγωγή dataset).



Επεξήγηση:

Ο χρήστης (Trader) αρχικά θέλει να εισάγει ένα dataset οπότε πατάει στο GUI interface “Νέα εισαγωγή” αρχείου και το GUI ενεργοποιεί τη λειτουργία επιλογής αρχείου δηλαδή το σύστημα ζητά το CSV αρχείο το οποίο συγκεκριμένα αν και διαλέγεται από το GUI στην πραγματικότητα επιλέγεται από το backend κομμάτι του κώδικα και έτσι αυτό γίνεται upload ώστε να αναλυθεί σε άλλο βήμα πιο μετά. Ότι αφορά τα δεδομένα η συνάρτηση dataset ανάλογα με την επιθυμία του χρήστη ανανεώνει αυτά καταλλήλως μέσω των συναρτήσεων που διαθέτει. Στην συνέχεια μπορεί να επιλεχθεί και νέο dataset κ.λ.π.